La banda local Fantuka actua hui en la plaça Cronista Chabret
28 de juliol 2021

![Imagen sin texto alternativo.](/media/trblmzca/90-c_fantukamini.jpg)  
  

Sagunt podrà gaudir este dimecres 28 de juliol d'una vetlada de música de la banda local Fantuka, grup d'estil funk i disco. L'espectacle està organitzat per la Regidoria de Festes i Cultura Popular i forma part de la programació _Estiu a la Fresca_.

  

Fantuka és una banda local jove que oferix una selecció de temes dels anys 70 i 80 al més pur estil funk i disco. El grup es caracteritza per fer ballar el públic, en esta ocasió des de la seua cadira, i sorprendre en els seus animats directes, oferint noranta minuts de cançons versionades de James Brown, Bruno Mars, Bee Gees o Queen, entre d’altres.

  

L'actuació tindrà lloc en el '_terraet_' de la plaça Cronista Chabret de Sagunt. Si bé estava prevista inicialment per a les 23 hores, s'avança a les 22.30 amb motiu de les restriccions de mobilitat vigents.

  

Este esdeveniment seguirà les mesures sanitàries i d'aforament necessàries per part de l'organització. Així mateix, estes seran d'obligat compliment per al públic. Per a poder assistir a este esdeveniment és necessària la presentació de l'entrada, que pot aconseguir-se de manera gratuïta accedint a la pàgina web [servientradas.com](https://www.servientradas.com/espectaculo/AYUNTAMIENTO_DE_SAGUNTO/15/fantuka-en-concierto-1651.html)

  

![Imagen sin texto alternativo.](/media/gyzff14e/90-c_fantukacartel.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-banda-local-fantuka-actua-hui-en-la-placa-cronista-chabret/ "Facebook")
*   [](http://twitter.com/share?url=https://aytosagunto.es/va/actualitat/la-banda-local-fantuka-actua-hui-en-la-placa-cronista-chabret/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-banda-local-fantuka-actua-hui-en-la-placa-cronista-chabret/ "Linked In")
*   [](mailto:?body=https://aytosagunto.es/va/actualitat/la-banda-local-fantuka-actua-hui-en-la-placa-cronista-chabret/)